ДЕЯНИЯ 6-9

*Убиването на дякон Стефан с камъни*

*Гоненията*

*Духовното обръщане на Савел*

3. ПРЕХОДЪТ

Деяния, 6-та глава

1. Какво можеше да се случи, ако апостолите не бяха възложили ръководството на други хора?

2. Смятате ли, че е било по-низко положението „ да се чака на масата"? Това ли е всичко, което вършеха седемте избрани?

3. Каква била ползата от избора на седемте?

4. Какво ви учудва най-много в 7-ми стих?

5. Създаването на ръководство помогна на църквата да израсне. Как можем да използваме този принцип, за да подпомагаме и днес израстването на църквата?

*Служене* (Деяния 1:25). Гръцката дума *diakoniа* означава *служене* (основният смисъл е „прислужване на маса") и се използва за християнската работа, като води началото си от Този, Който не дойде, за да Му служат, а да послужи (Марк 10:45). „Да прислужваме на трапези" в Деяния 6:2 е „*diakonoi*", оттук и коренът на думата „дякон" (Деяния, Променящи живота уроци, с. 49).

Деяния, 7-ма глава

6. Според вас, защо Стефан имаше повече неприятности от дванадесетте апостола? Какво ще каже­те за етническата му идентичност? А за речта му пред Синедриона?

7. Как гоненията могат да бъдат от полза за човека? Бог ли е причината за гоненията?

Деяния, 8- ма глава

8. Какво ни разказва историята за чудесата на магьосника Симон? Винаги ли чудесата са от Бога? Дава ли Бог чудеса за доказателство?

9. Историята за Филип ни показва, че кръщението е естествено следствие на разбирането на благо­вестието. Ако сте кръстен, разкажете на групата как сте се чувствали преди кръщението ви.

Деяния, 9-та глава

10. Открийте на историческата карта Ерусалим и Дамаск. Според вас, защо Савел е бил така посве­тен на идеята си да измине пътя до Дамаск, за да преследва християните?

11. Според вас, как Савел доказа, че „Исус е Христос" (22-ри стих)? Прегледайте диаграмата в края на урока - „Претенциите на Исус за божественост.

12. Какво ви казва 27-и стих за това, какъв човек е Варнава?

13. Когато получа нова духовна информация, обикновено:

а) я приемам веднага.

б) изчаквам малко и мисля.

в) разчитам на това, което вече знам.

г) в началото я отхвърлям, след това премислям.

д) не знам, отдавна не съм чувал нищо ново.

е) взимам решение въз основа на това, какви промени ще последват в живота ми от приемането й.

ж)............................

14. Как мирното време може да е от полза за църквата?

15. Забележете реакцията от чудесата (стих 35). По-различно ли реагира днес нашето общество? Добре или зле е това? По-различно ли работи днес Светият Дух?

*Божи Син* (Деяния 9:20). „Единственият случай в Деяния, когато тази титла се отнася за Исус. Това, което Павел прогласявал, е било:

Първо - Христос наистина е Божи Син така, както е и Давидов син.

Второ - Исус от Назарет доказа, че е Христос. Това не само обърквало юдеите, но им се струвало, че е и богохулна претенция" (Адвентен библейски коментар, т. 6, с. 234).

**ПРЕТЕНЦИИТЕ НА ИСУС ЗА БОЖЕСТВЕНОСТ**

ФАЛШИВИ ВЕРНИ

**Той е Господ**

Първа възможност: Две възможности:

ЗНАЕЛ е, че лъже

СЪЗНАТЕЛНО Е ЗАБЛУЖДАВАЛ 1. Можеш да ПРИЕМЕШ.

Бил е ЛЪЖЕЦ 2. Можеш да ОТХВЪРЛИШ.

Бил е ЛИЦЕМЕР

Бил е ДЕМОН

Бил е ГЛУПАК,

защото е умрял за това.

Втора възможност:

НЕ Е ЗНАЕЛ, че лъже

БИЛ Е ИСКРЕНО ЗАБЛУДЕН

БИЛ Е ЛУНАТИК

(Джош Мак Дауел, „Доказателствата изискват вземане на решение", с. 108).

Следващата история ще намерим в Деяния, 10-12 глави.