ДЕЯНИЯ 10,11,12

*Петър и Корнилий*

*Петър в затвора*

**4.** ОТХВЪРЛЯНЕ НА СТАРИТЕ ОГРАНИЧЕНИЯ

Деяния 10:1-11:18

1. Какви бяха външните белези на духовния опит на Корнилий?

2. От знанията ви за юдейските закони за диетата, можете ли да симпатизирате на Петър за дилема­та, представена му във видението? Обърнете внимание на 14-ти стих. 2. Когато Петър разбра значението на видението, той промени:

а) становището си по отношение на храната;

б) отношението си към римските войници;

в) взаимоотношенията си с езичниците;

г) евангелизаторската си стратегия;

д) практиката да си поспива преди обяд.

4. На какво служи тук дарбата на езиците? (Срв. 10:44-47 с 11:17.)

Деяния 11:19-30

5. Забележете как тази част описва прехода от църква, съставена само от повярвали евреи, в църква със световна мисия. Смятате ли, че някои от еврейските християни са се страхували от този преход? Какво можем да научим от това?

*Центурион* или *„стотник"*(Деяния 10:1). „Командир на центурий (около сто войника). Шест центурии са образува­ли една кохорта, а десет кохорти - един легион. Чинът на Корнилий е бил нещо от рода на сержант-майор или на капитан. Командирите на легионите и кохортите са били предимно аристократи. В продължение на една-две години те служели във войската, за да придобият висш граждански пост. Но по професия центурионите били военни, избирани благодарение на своя талант и характер. Те осигурявали стабилнос­тта, която правела римската армия толкова силна" (Деяния, Променящи живота уроци, с. 106).

*Обрязани вярващи* (Деяния 11:2). „Влизането на Петър в дом на езичници бил революционен акт и повдигнал тревога сред „обрязаните". Те били група „еврейски вярващи, особено ревностни по отноше­ние на закона" и педантично точни при всякакви социални взаимоотношения между евреи и езичници" (ф. ф. Брус, „Книгата Деяния, Нов международен коментар на Новия завет", с. 234).

Ревността за чистотата на закона несъмнено била една от причините, поради която ерусалимските вярващи високо се ценели от населението. Такава видна личност като Петър да направи нещо толкова безразсъдно би означавало да постави в опасност тяхното положение в обществото. Освен това тяхното наследствено обременено „консервативно естество" (в сравнение с това на елинистичните християни) би реагирало на подобна „прогресивна" крачка като повод за сприятеляване с езичниците.

Деяния, 12-та глава

6. По какво се различава мотивът на Ирод за преследване на християните от този на Савел (глава 9)? Имаше ли Ирод някаква лична неприязън към християните? Смятате ли, че това го направи повече или по-малко опасен за християните?

7. Би ли била по-малко валидна вярата на Петър, ако Бог беше позволил той да бъде екзекутиран?

8. Обърнете внимание на 17-ти стих. По-рано, когато беше освободен от затвора, Петър остана в Ерусалим (вж. Деяния, 4-та глава). Защо и този път не постъпи по същия начин? Свързан ли е отговорът ви на въпрос 6 с отговора на този въпрос?

9. Какво влияние оказало спасението на Петър върху Ирод? Според вас, какво влияние е желаел да му окаже Бог? Бог ли закорави сърцето на Ирод? Как?

10. Как решаваме дали да направим всичко възможно да избегнем или да сложим началото на кон­фронтацията, независимо от последиците?

Следващата история се намира в Деяния 13-16